અમદાવાદ: ગઇ કાલે મહત્ત્વનું જીએસટી બિલ રાજ્યસભામાંથી પસાર થઇ ગયા બાદ અને શેરબજાર ઉપર પણ તેની પોઝિટિવ અસર જોવા મળી હતી. આજે શરૂઆતે બીએસઇ સેન્સેક્સ ૧૩૧.૩૯ પોઇન્ટના સુધારે ૨૭,૮૨૮.૯૦, જ્યારે એનએસઇ નિફ્ટી ૪૦.૫૫ પોઇન્ટના સુધારે ૮,૫૮૫.૪૦ પોઇન્ટની સપાટીએ ખૂલી હતી, જોકે ત્યાર બાદ તુરત જ આ સુધારો ધોવાઇ ગયો હતો અને બજાર રેડ ઝોનમાં જોવાયું હતું. ઓટોમોબાઇલ કંપનીના શેરમાં ઉછાળો નોંધાયો હતો, જેમાં ટાટા મોટર્સ કંપનીના શેરમાં ૨.૯૭ ટકાનો ઉછાળો જોવાયો હતો.